cyanic-selkie/wikianc huggingface dataset:
Ανδρέας της Καλαβρίας
Βιογραφία
Το 1334 μνηστεύθηκε την Ιωάννα Α΄ της Νάπολης, του Οίκου των Καπετιδών-Ανζού. Ήταν 2α εξαδέλφια, δηλ. οι πάπποι τους ήταν αδέλφια. Μάλιστα ο πάππος του Ανδρέα, ο Κάρολος-Μαρτέλος ήταν ο πρωτότοκος, ενώ ο πάππος της Ιωάννας Α΄, ο Ροβέρτος της Νάπολης ήταν ο δευτερότοκος. Από τα δύο αδέλφια θα έπρεπε να διαδεχθεί τον πατέρα τους το 1309 ο πρώτος, αλλά είχε αποβιώσει πριν 14 έτη, έτσι θα έπρεπε να γίνει ο γιος του Κάρολος Α΄. Επειδή υπήρχαν φόβοι για εισβολή από τη Σικελία, προτιμήθηκε ο Ροβέρτος και σαν αντιστάθμισμα, δόθηκε στον Κάρολο Α΄ η Ουγγαρία, κληρονομιά της μητέρας τους Μαρίας των Άρπαντ.
Το 1343 απεβίωσε ο Ροβέρτος. Ο μόνος (νόμιμος) γιος του Κάρολος είχε αποβιώσει από το 1328, έτσι με τη διαθήκη του όρισε διάδοχο την εγγονή του Ιωάννα Α΄, κόρη του Καρόλου.
Αγώνας για το θρόνο
Με τη συγκατάθεση του πάπα Κλήμη ΣΤ¨ η Ιωάννα Α΄ στέφθηκε μόνη βασίλισσα της Νάπολης το 1344. Τότε ο Ανδρέας φοβήθηκε για τη ζωή του, αλλά η μητέρα του τον ενθάρρυνε και διέδωσε ότι ο πάπας επέτρεψε τη στέψη του. Το 1344 η Ιωάννα ασθένησε και ο Ανδρέας ελευθέρωσε δύο αδελφούς, που είχαν καταδικαστεί για εγκλήματα, πράγμα που δυσαρέστησε τους ευγενείς.
Μερικοί ευγενείς συνωμότησαν να αποτρέψουν τη στέψη του. Κατά τη διάρκεια κυνηγετικού ταξιδιού στην Αβέρσα οι συνωμότες τον έπιασαν όταν βγήκε τη νύχτα από το δωμάτιό του. Ένας υπηρέτης έκλεισε πίσω του την πόρτα· η Ιωάννα κοιμόταν μέσα. Έγινε πάλη, ο Ανδρέας ζήτησε βοήθεια, αλλά τον στραγγάλισαν με ένα κορδόνι και τον πέταξαν από το παράθυρο. Η καμαριέρα του από την Ουγγαρία πήγε το σώμα του σε ναό και είπε έπειτα στους Ούγγρους τι έγινε.
Υποψίες έπεσαν στην Ιωάννα και έγιναν δύο δίκες, αλλά αθωώθηκε. Ο μεγαλύτερος αδελφός του Ανδρέα, ο Λουδοβίκος Α΄ της Ουγγαρίας εισέβαλε δύο φορές στο βασίλειο της Νάπολης, αλλά συνάντησε αντίδραση. Η Ιωάννα έκανε τρεις ακόμη γάμους. Το 1386 ο 2ος εξάδελφός τους Κάρολος Γ΄ (κλάδος Δυρραχίου) κατέλαβε τη Νάπολη με Ουγγρική βοήθεια, εκτέλεσε την Ιωάννα Α΄ και τη διαδέχθηκε.
Οικογένεια
Νυμφεύθηκε το 1333 τη 2η εξαδέλφη του Ιωάννα Α΄ της Νάπολης του Οίκου των Καπετιδών-Ανζού, κόρη του Καρόλου δούκα της Καλαβρίας. Ο γιος τους Κάρολος Μαρτέλος 1345-1348 απεβίωσε τριών ετών.
Παραπομπές σε πηγές
Κατηγορία:Οίκος των Ανζού - Ουγγαρίας
Γουαμπάνα
Η Γουαμπάνα (αγγλικά: Wabana) είναι πόλη του Καναδά και η μεγαλύτερη, και η μόνη ενσωματωμένη, κοινότητα στο νησί Μπελ στην επαρχία της Νέας Γης και Λαμπραντόρ.
Δημογραφικά στοιχεία
Ο πληθυσμός της Γουαμπάνα κορυφώθηκε στους 8.026 κατοίκους το 1961. Από το κλείσιμο των ορυχείων το 1966, ο πληθυσμός μειώθηκε σταθερά, με την απογραφή του 2016 να αναφέρει πληθυσμό 2.146 κατοίκων στην κοινότητα.
Παραπομπές
Κατηγορία:Πόλεις του Καναδά Κατηγορία:Νέα Γη και Λαμπραντόρ
Αντόνιο ντι Ολιβέιρα Σαλαζάρ
Ο Αντόνιο ντι Ολιβέιρα Σαλαζάρ (António de Oliveira Salazar, 28 Απριλίου 1889 – 27 Ιουλίου 1970) ήταν Πορτογάλος πολιτικός και οικονομολόγος, πρωθυπουργός της Πορτογαλίας επί 36 συναπτά έτη, από το 1932 έως το 1968. Χαρακτηρίστηκε ως δικτάτορας. Ο Σαλαζάρ ίδρυσε το «Νέο Κράτος» (Estado Novo), την απολυταρχική κυβέρνηση που έλεγχε την Πορτογαλία μέχρι το 1974, όποτε και έλαβε χώρα η Επανάσταση των Γαριφάλων.
Χαρακτηριστικά της κυβέρνησής του ήταν ο εθνικισμός, ο συντηρητισμός και ο σφοδρός αντικομουνισμός. Ωστόσο, είχε αποστασιοποιηθεί από τον φασισμό και τον ναζισμό, πράγμα που πιθανώς εξηγεί την ουδέτερη στάση που κράτησε στον Β' Παγκόσμιο Πόλεμο. Υπό την ηγεσία του τερματίστηκε η πολιτική αστάθεια της Α' Πορτογαλικής Δημοκρατίας (1910-1926) και η οικονομία της σταθεροποιήθηκε. Παρά ταύτα, οι περισσότεροι Πορτογάλοι, και ιδιαίτερα αυτοί που κατοικούσαν στην επαρχία, ήταν πένητες και ζούσαν σε κακές συνθήκες, σε σύγκριση με την υπόλοιπη Δυτική Ευρώπη. Ακόμα, δεν ήταν ανεκτή η οποιαδήποτε κριτική απέναντι στο καθεστώς, συνεπώς η ελευθερία του λόγου ήταν περιορισμένη.
Παραμένει μια αμφιλεγόμενη προσωπικότητα στην μεταπολιτευτική Πορτογαλία.
Κατηγορία:Πρόεδροι της Πορτογαλίας Κατηγορία:Πρωθυπουργοί της Πορτογαλίας Κατηγορία:Δικτάτορες
Χρούσσα Σύρου
Τα Χρούσσα (ή Χρούσα) είναι ένας οικισμός στη νότια πλευρά του νησιού της Σύρου και απέχει 8,5 χιλιόμετρα από την πρωτεύουσα Ερμούπολη. Στα Χρούσσα υπάρχουν παραδοσιακά νεόκτιστα σπίτια, επαύλεις και παλιά μεγαλοπρεπή αρχοντικά, ενώ σε σχέση με διάφορα νησιά των Κυκλάδων, όπου τα τοπία είναι ξερά και έρημα, στο συγκεκριμένο χωριό υπάρχει αρκετά πυκνή βλάστηση.
Εκκλησιαστικά
Στην κορυφή ενός λόφου δεσπόζει ο καθολικός ναός της Παναγίας της Φανερωμένης, ο οποίος χτίστηκε το 1890. Γιορτάζει στις 24 Σεπτεμβρίου και πλήθος πιστών παρακολουθεί εκείνη τη μέρα την υπαίθρια Θεία Λειτουργία. Δίπλα στο ναό υπάρχει το παλιό εξωκλήσι που χρονολογείται από τον 17ο αιώνα.
Στο κέντρο του οικισμού έχουν χτιστεί δύο ορθόδοξοι ναοί: ο Ιερός Ναός του Άγιου Σπυρίδωνα (μονόχωρος κεραμοσκέπαστος ναός) που χτίστηκε το 1854 και ο Ιερός Ναός του Γενεσίου της Θεοτόκου (μονόκλιτη βασιλικού ρυθμού), ο οποίος χτίστηκε το ίδιο έτος από του κατοίκους της πόλης που είχαν καταφύγει στα Χρούσσα για να αποφύγουν την επιδημία χολέρας.
Παιδική κατασκήνωση
Στον οικισμό λειτουργούσε παλιά παιδική κατασκήνωση, όπου πρόσκοποι από όλη την Ελλάδα κατασκήνωναν το καλοκαίρι και έδιναν ζωή στην περιοχή με τις εκδηλώσεις τους. Επίσης, κατασκήνωναν και στρατιώτες-φαντάροι, όπου έκαναν ασκήσεις και βολές.
Εξωτερικοί σύνδεσμοι
Κατηγορία:Χωριά της Σύρου
Παρακοπή Σύρου
Η Παρακοπή είναι ένας μικρός οικισμός στην ενδοχώρα του νησιού της Σύρου.
Ο οικισμός αυτός υπήρξε θέρετρο της υψηλής κοινωνίας του νησιού σε παλαιότερες εποχές. Ανάμεσα στα δέντρα που ανθίζουν στην περιοχή (πεύκα, φιστικιές, σχίνοι, οπωροφόρα δέντρα) έχουν χτιστεί επιβλητικές επαύλεις και μικροί λιθόκτιστοι πύργοι με περιποιημένους κήπους και πηγάδια. Στο κέντρο του οικισμού βρίσκεται η εκκλησία του Σταυρού. μικρογραφία|Σχίνος, χαρακτηριστική τυπική βλάστηση της περιοχής
Απλό κείμενο
thumb|right|350px|Αρχείο κειμένου που εμφανίζεται με την εντολή  σε παράθυρο του [[xterm.]] Στην πληροφορική, απλό κείμενο (plain text) είναι τα περιεχόμενα ενός απλού σειριακού (sequential) αρχείου όταν διαβάζονται σαν κείμενο, χωρίς να είναι αναγκαία επεξεργασία για την εμφάνισή του, σε αντίθεση με το κείμενο με μορφοποίηση (formatted text).
Η κωδικοποίηση συνήθως είναι ASCII, κάποια από τα παράγωγά της, όπως το ISO/IEC 646 κλπ., ή κάποιες φορές το EBCDIC.
Ρικ Πέρι
Ο Τζέιμς Ρίτσαρντ Πέρι (αγγλικά: James Richard "Rick" Perry, 4 Μαρτίου 1950), είναι Αμερικανός πολιτικός, που υπηρέτησε ως 14ος Υπουργός Ενέργειας των Ηνωμένων Πολιτειών στην κυβέρνηση Τραμπ από τον Μάρτιο του 2017 έως τον Δεκέμβριο του 2019. Είναι μέλος του Ρεπουμπλικανικού Κόμματος.
Απλό κείμενο
Το πρότυπο Unicode έχει σήμερα αντικαταστήσει σε μεγάλο βαθμό το ASCII που είχε κωδικούς 7 ή 8 bit.
Ρικ Πέρι
Προηγουμένως, υπηρέτησε ως 47ος Κυβερνήτης του Τέξας από το 2000 έως το 2015. Ο Πέρι, ανέλαβε κυβερνήτης τον Δεκέμβριο του 2000, ύστερα από την παραίτηση του Τζορτζ Ο. Μπους, προκειμένου να ανάλαβει 43ος πρόεδρος των Ηνωμένων Πολιτειών. Εξελέγη τρεις φορές (2002, 2006, 2010). Είναι ο μακροβιότερος κυβερνήτης που υπηρέτησε στην πολιτεία του Τέξας.
Απλό κείμενο
Χρήση
Ο σκοπός της χρήσης απλού κειμένου σήμερα είναι σαν ένας "ελάχιστος κοινός παρονομαστής" που εξασφαλίζει ανεξαρτησία από προγράμματα που απαιτούν τη δική τους ειδική κωδικοποίηση ή μορφοποίηση (με αποτέλεσμα περιορισμούς). Τα αρχεία απλού κειμένου μπορούν να ανοιχτούν, να διαβαστούν και να τροποποιηθούν από τους περισσότερους διορθωτές κειμένου. Παραδείγματα τέτοιων διορθωτών είναι το Σημειωματάριο (στα Windows), το edit (στο DOS), ο ed, ο emacs, ο vi, ο vim, ο Gedit ή ο nano (στο Linux και σε άλλα συστήματα τύπου Unix), το SimpleText (στο Mac OS), ή το TextEdit (στο Mac OS X). Άλλα προγράμματα μπορούν επίσης να διαβάζουν απλό κείμενο. Το απλό κείμενο μπορεί επίσης να χρησιμοποιηθεί από απλά υπολογιστικά εργαλεία όπως οι εντολές εμφάνισης γραμμών κειμένου  (DOS και Windows) και   (Unix), αλλά και από πιο πολύπλοκα προγράμματα, όπως οι φυλλομετρητές Ιστού Lynx και Line Mode Browser.
Ρικ Πέρι
Έχει υπηρετήσει επίσης, ως 39ος Αντικυβερνήτης του Τέξας, από τον Ιανουάριο του 1999 έως τον Δεκέμβριο του 2000, ως πολιτειακός Υπουργός Γεωργίας του Τέξας, από το 1991 έως το 1999, καθώς και ως Μέλος της πολιτειακής Βουλής των Αντιπροσώπων του Τέξας από την 64η περιφέρεια, από το 1985 έως το 1991.
Τον Δεκέμβριο του 2016, ο (τότε εκλεγμένος) πρόεδρος Ντόναλντ Τραμπ, ανακοίνωσε επισήμως την υποψηφιότητα του Πέρι για την θέση του Υπουργού Ενέργειας. Η υποψηφιότητά του, εγκρίθηκε στις 31 Ιανουαρίου 2017, από την αρμόδια Επιτροπή Ενέργειας της Γερουσίας των Ηνωμένων Πολιτειών, με 16 ψήφους υπέρ, και 7 ψήφους κατά. Στις 2 Μαρτίου 2017, η ολομέλειας της Γερουσίας των Ηνωμένων Πολιτειών, ενέκρινε και επιβεβαίωσε την υποψηφιότητα του Πέρι, με 62 ψήφους υπέρ, και 37 ψήφους κατά. Ορκίστηκε την ίδια ημέρα, από τον Αντιπρόεδρο Μάικ Πενς, ως 14ος Υπουργός Ενέργειας των Ηνωμένων Πολιτειών. Παραιτήθηκε από το αξίωμά του, την 1η Δεκεμβρίου 2019.
Απλό κείμενο
Χρήση
Τα αρχεία απλού κειμένου επικρατούν στον προγραμματισμό - ένα αρχείο πηγαίου κώδικα που περιέχει εντολές μιας γλώσσας προγραμματισμού είναι σχεδόν πάντα αρχείο απλού κειμένου. Το απλό κείμενο χρησιμοποιείται επίσης συχνά για αρχεία ρυθμίσεων (configuration files), τα οποία διαβάζονται κατά την εκκίνηση ενός προγράμματος, για αποθηκευμένες ρυθμίσεις.
Το απλό κείμενο ήταν ο πρώτος και πιο διαδεδομένος τρόπος αποστολής e-mail. Τα μηνύματα e-mail με μορφοποίηση HTML συχνά περιλαμβάνουν ένα αυτόματα παραγόμενο αντίγραφο σε απλό κείμενο για λόγους συμβατότητας.
Κωδικοποιήσεις χαρακτήρων
Όταν ένα πρόγραμμα θέλει να διαβάσει ή να επεξεργαστεί απλά κείμενα, γραμμένα σε αυτή τη μορφή, θα πρέπει να γνωρίζει την κωδικοποίηση που χρησιμοποιήθηκε για να γραφτούν. Κάποια προγράμματα, χρησιμοποιώντας διάφορες τεχνικές και αλγορίθμους, μερικές φορές κατορθώνουν να αντιληφθούν την κωδικοποίηση, αλλά όχι πάντα. Σε αυτήν την περίπτωση ο χρήστης συνήθως θα πρέπει να ξανανοίξει το αρχείο επιλέγοντας από πριν την κωδικοποίηση που πιστεύει ότι έχει χρησιμοποιηθεί (εφόσον το πρόγραμμα υποστηρίζει αυτή τη λειτουργία). Για παράδειγμα ένα αρχείο CSV (που μπορεί να ανοιχτεί με πρόγραμμα επεξεργασίας λογιστικών φύλλων) ή INI ή SRT (που μπορεί να ανοιχτεί με πρόγραμμα επεξεργασίας υπότιτλων ή από πρόγραμμα προβολής ταινιών) θα μπορούσε να έχει δημιουργηθεί από κάποιον που έχει γαλλικά στον υπολογιστή του. Σε αυτήν την περίπτωση το πιθανότερο είναι ότι οι χαρακτήρες πάνω από τη θέση 127 θα περιέχουν γαλλικό κείμενο και η ανάγνωσή του σε υπολογιστή με ελληνικά θα εμφανίζει "αλαμπουρνέζικα". Μερικά προγράμματα, όταν αντιλαμβάνονται ότι πρόκειται για απλό αρχείο κειμένου με κωδικοποίηση 8 bit, ζητάνε από το χρήστη να ορίσει την κωδικοποίηση στην οποία είναι γραμμένο το κείμενο.
Τελικά εμφανίστηκε το Unicode, το οποίο σήμερα επιτρέπει 1.114.112 κωδικούς που μπορούν να χρησιμοποιηθούν για οποιοδήποτε σύγχρονο σύστημα γραφής, καθώς και για πολλά νεκρά συστήματα γραφής, και είναι ευρέως διαδεδομένο. Για παράδειγμα, το Unicode, εκτός από τους λατινικούς χαρακτήρες, κωδικοποιεί τους χαρακτήρες της Κινεζικής, της Εβραϊκής, της Κυριλλικής.
Τα προβλήματα δεν εξαλείφθηκαν καθώς οι μορφές UCS-2 και UTF-16 του Unicode χρησιμοποίησαν την προσθήκη ενός byte order mark (BOM) στην αρχή του κειμένου, το οποίο πολλοί ενσωμάτωσαν και σε κείμενα με άλλες μορφές Unicode, με αποτέλεσμα να "μπερδεύονται" πολλά προγράμματα.
Κωδικοί ελέγχου
Οι κωδικοί ASCII πριν το κενό ( =   =  ) δεν προορίζονταν για εμφάνιση, αλλά είναι χαρακτήρες ελέγχου (control characters) και έχουν διάφορες σημασίες. Για παράδειγμα, το  (= , αναφέρεται και σαν  ) χρησιμοποιείται για τον τερματισμό συμβολοσειρών στη γλώσσα προγραμματισμού C και στους απογόνους της. Ειδικό ενδιαφέρον έχουν οι χαρακτήρες  (=   =   = , αλλαγή γραμμής) and   (=   =   =  , επιστροφή φορέα). Τα Windows και το OS/2 απαιτούν την ακολουθία  για την αλλαγή σε νέα γραμμή, ενώ το Unix και τα συγγενή με αυτό λειτουργικά συστήματα χρησιμοποιούν απλά το , ενώ το Classic Mac OS (αλλά όχι το Mac OS X) χρησιμοποιεί το. Παλαιότερα αυτή η κατάσταση προκαλούσε μικροπροβλήματα στη μεταφορά μεταξύ συστημάτων Windows και Unix, αλλά σήμερα τα περισσότερα προγράμματα τη χειρίζονται σωστά.
Δείτε επίσης
Κατηγορία:Δομές δεδομένων Κατηγορία:Μορφές αρχείων υπολογιστή
Ρικ Πέρι
Βιογραφία
Ο Ρικ Πέρι, γεννήθηκε τον Μάρτιο του 1950 στο Χάσκελ του Τέξας (μια κωμόπολη στα βόρεια του Τέξας), όπου και μεγάλωσε. Αποφοίτησε το Λύκειο "Haskell High School" το 1968. Σπούδασε Ζωολογία στο Πανεπιστήμιο του Τέξας Α&Μ, και έλαβε πτυχίο (BS) το 1972.
Ύστερα από την αποφοίτησή του από το Πανεπιστήμιο, το 1972, ο Πέρι εντάχθηκε στην Πολεμική Αεροπορία των Ηνωμένων Πολιτειών. Το 1974, ολοκλήρωσε την πτητική εκπαίδευσή του. Υπηρέτησε στο Άμπλιν του Τέξας, στο Μίλντενχολ της Αγγλίας, καθώς και στην βάση Ράιν Μάιν στην Φρανκφούρτη. Αποστρατεύτηκε το 1977, με τον βαθμό του Λοχαγού.
Προσωπική ζωή
Ο Πέρι, είναι παντρεμένος από το 1982 με την Μαίρη Ανίτα Θίγκπεν, με την οποία έχουν αποκτήσει μαζί δύο παιδιά. Διαμένουν στο Φορτ Γουόρθ του Τέξας.
Εξωτερικοί σύνδεσμοι
Κατηγορία:Υπουργοί των ΗΠΑ Κατηγορία:Υπουργοί Ενέργειας των Ηνωμένων Πολιτειών Κατηγορία:Προεδρία του Ντόναλντ Τραμπ Κατηγορία:Κυβερνήτες του Τέξας Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Πολιτικοί των ΗΠΑ Κατηγορία:Αμερικανοί από το Τέξας __ΕΥΡΕΤΗΡΙΟ__
Μυλωνάς Μεσσηνίας
Ο Μυλωνάς Μεσσήνης είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 29 κατοίκους, σύμφωνα με την Απογραφή του 2011.
Πληροφορίες
Ο Μυλωνάς ανήκει στην Κοινότητα Μεσσήνης και υπάγεται στη Δημοτική Ενότητα Μεσσήνης, του Δήμου Μεσσήνης. Βρίσκεται σε υψόμετρο 21 μέτρων, πάνω στην 82η Εθνική Οδό Σπάρτης - Καλαμάτας - Πύλου, και απέχει 1 χιλιόμετρο από τη Μεσσήνη. Αναγνωρίσθηκε ως οικισμός στις 14-03-1971.
Παραπομπές
Κατηγορία:Χωριά του νομού Μεσσηνίας Κατηγορία:Δήμος Μεσσήνης
Συνταγματικό Δικαστήριο της Ουγγαρίας
Το Συνταγματικό Δικαστήριο της Ουγγαρίας (ουγγρικά: Magyarország Alkotmánybírósága) είναι ένα ειδικό δικαστήριο, το οποίο κάνει δικαστικό έλεγχο των πράξεων του Κοινοβουλίου της Ουγγαρίας. Η επίσημη έδρα του Συνταγματικού Δικαστηρίου είναι στη Βουδαπέστη. Μέχρι το 2012 η έδρα ήταν στο Έστεργκομ.
Από την 1η Σεπτεμβρίου 2011 το Συνταγματικό Δικαστήριο απαρτίζεται από 15 δικαστές (προηγουμένως το Δικαστήριο αποτελούνταν από 11 δικαστές). Ο Πρόεδρος του Δικαστηρίου εκλέγεται από τα μέλη του σε μυστική ψηφοφορία. Ένας ή δύο Αντιπρόεδροι, που διορίζονται από τον Πρόεδρο του Δικαστηρίου, αντικαθιστούν τον Πρόεδρο σε περίπτωση απουσίας του για οποιονδήποτε λόγο. Το Συνταγματικό Δικαστήριο εξετάζει τη συνταγματικότητα των νόμων και δεν δίνει το δικαίωμα προσφυγής έναντι των αποφάσεών του. Χρησιμεύει ως κύριο όργανο για την προστασία του Συντάγματος, μέσω της επανεξέτασης της συνταγματικότητας της νομοθεσίας, και για την προστασία της συνταγματικής τάξης και των θεμελιωδών δικαιωμάτων που εγγυώνται στο Σύνταγμα. Το Συνταγματικό Δικαστήριο εκτελεί τα καθήκοντά του ανεξάρτητα. Διαθέτει το δικό του προϋπολογισμό, ενώ οι δικαστές του που εκλέγονται από το Κοινοβούλιο δεν αποτελούν μέρος του συνήθους δικαστικού συστήματος.
Παραπομπές
Κατηγορία:Κυβέρνηση της Ουγγαρίας
Ντανούτα Σιεντζικούβνα
δεξιά|μικρογραφία|263x263εσ| Αναμνηστική πλακέτα για τη Ντανούτα Σιεντζικούβνα στη [[Βασιλική της Κοιμήσεως της Υπεραγίας Θεοτόκου (Γκντανσκ)|Βασιλική της Κοιμήσεως της Υπεραγίας Θεοτόκου στο Γκντανσκ]] Η Ντανούτα Χελένα Σιεντζικούβνα (πολωνικά: Danuta Helena Siedzikówna) (ψευδώνυμο: Inka [Ίνκα], υπόγειο όνομα: Danuta Obuchowicz [Ντανούτα Ομπουχόβιτς]) (3 Σεπτεμβρίου 1928 – 28 Αυγούστου 1946) ήταν Πολωνή νοσηλεύτρια στην 4η Μοίρα της 5ης Ταξιαρχίας Ιππικού του Βίλνο στον Πολωνικό Εσωτερικό Στρατό. Το 1946 υπηρέτησε στην 1η Μοίρα της Ταξιαρχίας στην περιοχή Πομερανία της Πολωνίας. Θεωρούμενη εθνική ηρωίδα, συνελήφθη, βασανίστηκε και καταδικάστηκε σε θάνατο σε ηλικία 17 ετών από τις κομμουνιστικές αρχές.
Πρώιμη ζωή
δεξιά|μικρογραφία|200x200εσ| Μνημειακό βράχος για την Ντανούτα Σιεντζικούβνα στο [[Σόποτ (Πολωνία)|Σόποτ]] αριστερά|μικρογραφία| Μνημείο της Ντανούτα Σιεντζικούβνα στη γενέτειρά της, τη [[Γκουστσεβίνα στο Βοεβοδάτο Ποντλάσκιε, (φωτογραφία 25 Σεπτεμβρίου 2020)]] Η Σιεντζικούβνα γεννήθηκε στις 3 Σεπτεμβρίου 1928 στην Γκουστσεβίνα, κοντά στη Ναρέφκα. Ο πατέρας της, Βάτσουαφ Σιέντζικ, ήταν δασολόγος που είχε σταλεί στη Σιβηρία υπό τον Τσάρο επειδή συμμετείχε σε φιλοπολωνικές οργανώσεις ανεξαρτησίας. Επέστρεψε στην Πολωνία το 1923. Το 1940 συνελήφθη από το Λαϊκό Επιτροπείο Εσωτερικών Υποθέσεων και εκτοπίστηκε για άλλη μια φορά στη Ρωσία.
Το 1941, ο πατέρας της, Βάτσουαφ Σιέντζικ, εντάχθηκε στον Πολωνικό Στρατό του Βουαντίσουαφ Άντερς (πέθανε στην Τεχεράνη το 1943). Η μητέρα της, Ευγενία, το γένος Τιμίνσκα του οικοσήμου Πρους Γ΄, ήταν μέλος του Πολωνικού Εσωτερικού Στρατού και σκοτώθηκε από την Γκεστάπο το Σεπτέμβριο του 1943. Ο γιος της αδερφής του Βάτσουαφ, Πάουλ Χουρ, τελείωσε την Πολωνική Ακαδημία Πολεμικής Αεροπορίας στο Ντέμπλιν και πήρε μέρος στη Μάχη της Αγγλίας. Η Σιεντζικούβνα μεγάλωσε με τις αδερφές της, Βιεσουάβα (1927–2004) και Ιρένα (1931; - 1978) στο δασοκομείο κοντά στην Γκουστσεβίνα. Αφού εξορίστηκε ο πατέρας τους, μετακόμισαν στη Ναρέφκα. Τα κορίτσια παρακολούθησαν το γυμνάσιο στη Ναρέφκα μέχρι το 1939. Κατά τη διάρκεια του Δευτέρου Παγκοσμίου Πολέμου, μέχρι το 1943 και τα τρία κορίτσια σπούδαζαν στο Σχολείο Σαλεσιανών Αδελφών στο Ρουζανίστοκ, κοντά στη Ντομπρόβα Μπιαουοστότσκα.
Δεύτερος Παγκόσμιος Πόλεμος και έπειτα
αριστερά|μικρογραφία|306x306εσ| Μνημείο για τη Ντανούτα Σιεντζικούβνα στη Ναρέφκα Μετά τη δολοφονία της μητέρας τους από την Γκεστάπο στο Μπιαουίστοκ, μαζί με την αδερφή της, Βιεσουάβα, η Ντανούτα εντάχθηκε στον Εσωτερικό Στρατό στα τέλη του 1943 ή στις αρχές του 1944. Στο πλαίσιο της εκπαίδευσης του υπόγειου στρατού, απέκτησε ιατρικές δεξιότητες. Αφού οι Σοβιετικοί πήραν το Μπιαουίστοκ από τους Γερμανούς Ναζί, άρχισε να εργάζεται ως υπάλληλος στην επιθεώρηση δασών στη Χαϊνούφκα.
Μαζί με άλλους υπαλλήλους της επιθεώρησης συνελήφθη τον Ιούνιο του 1945 από το Λαϊκό Επιτροπείο Εσωτερικών Υποθέσεων (ΛΚΕΥ) και το Υπουργείο Δημόσιας Ασφάλειας, για συνεργασία με το αντικομμουνιστικό υπόγειο κίνημα. Απελευθερώθηκε ενώ ήταν σε βαγόνι μεταφοράς σε φυλακή από μια περίπολο μιας ομάδας του Βίλνο πρώην παρτιζάνων του Εσωτερικού Στρατού, με διοικητή τον Στανίσουαφ Βοουόντσιεϊ «Κόνους», υφιστάμενο του Ζίγκμουντ Σεντζιέλας «Λουπάσκο», που δρούσαν στην περιοχή. Ο «Κόνους» πήγε τους απελευθερωμένους αιχμαλώτους στο στρατόπεδο του «Λουπάσκο», όπου μερικοί από αυτούς, συμπεριλαμβανομένης της Σιεντζικούβνα, εντάχθηκαν στην ομάδα του. Στη συνέχεια, η Σιεντζικούβνα υπηρέτησε ως νοσηλεύτρια στο στράτευμα του «Κόνους» και στη συνέχεια στη μοίρα του υπολοχαγού Γιαν Μάζουρ «Πιαστ» και του υπολοχαγού Μάριαν Πουουτσίνσκι «Μστσίσουαφ». Για ένα σύντομο χρονικό διάστημα, ανώτερός της ήταν επίσης ο υπολοχαγός Λέον Μπέιναρ «Νοβίνα», υπαρχηγός του «Λουπάσκο», αργότερα γνωστός ως «Πάβεου Γιασιενίτσα» - ένας αξιόλογος Πολωνός ιστορικός και συγγραφέας. Κατά τη διάρκεια αυτής της περιόδου, η Σιεντζικούβνα έλαβε το ψευδώνυμο «Ίνκα».
Η ταξιαρχία του «Λουπάσκο» διαλύθηκε τον Σεπτέμβριο του 1945 και η Σιεντζικούβνα επέστρεψε στη δουλειά στην επιθεώρηση δασών στο Μιουόμουιν στο Πόβιατ Οστρόντα, με το όνομα «Ντανούτα Ομπουχόβιτς». Ωστόσο, η ταξιαρχία επανακινητοποιήθηκε ως απάντηση στις κομμουνιστικές καταστολές τον Ιανουάριο του 1946. Στις αρχές της άνοιξης του 1946, η Σιεντζικούβνα ήρθε σε επαφή με τον ανθυπολοχαγό Ζντζίσουαφ Μπαντόχα «Ζελάζνι», τον διοικητή μιας από τις μοίρες του «Λουπάσκο». Μετά τον θάνατο του «Ζελάζνι», ο νέος διοικητής, ο ανθυπολοχαγός Όλγκιερντ Κρίστα «Λέσεκ», διέταξε τη Σιεντζικούβνα να ταξιδέψει στο Γκντανσκ για να συγκεντρώσει ιατρικές προμήθειες.
Δίκη και θάνατος
Η Σιεντζικούβνα κατηγορήθηκε ότι είχε ενεργό και βίαιο ρόλο σε επίθεση σε στελέχη του Υπουργείου Δημόσιας Ασφάλειας (Πολωνική μυστική αστυνομία) και της Milicja Obywatelska (Πολιτοφυλακή) κοντά στο χωριό Ποντιάζι ως τμήμα της μονάδας Λουπάσκο, παρά το γεγονός ότι ήταν μόνο νοσηλεύτρια. Κατηγορήθηκε ότι πυροβόλησε εναντίον αστυνομικών και μάλιστα ότι έδωσε εντολές σε άλλους παρτιζάνους. Ωστόσο, η μαρτυρία που υποβλήθηκε από τα μέλη της Πολιτοφυλακής και της Υπηρεσίας Ασφαλείας που συμμετείχαν στον καυγά ήταν στην καλύτερη περίπτωση αντιφατική, καθώς κάποιοι ισχυρίστηκαν ότι την είδαν να πυροβολεί και να δίνει εντολές, ενώ άλλοι το αρνήθηκαν εντελώς. Ένας, ονόματι Μιετσίσουαφ Μάζουρ, κατέθεσε ότι η Σιεντζικούβνα του είχε δώσει τις πρώτες βοήθειες αφού τραυματίστηκε από άλλους αντάρτες. Κατηγορήθηκε ότι σκότωσε τραυματισμένους αστυνομικούς, μια κατηγορία που αντικρούστηκε κατά τη διάρκεια της δίκης της. Το δικαστήριο αποφάσισε ότι δεν είχε άμεσο ρόλο στην επίθεση.
Παρά το γεγονός αυτό και την ηλικία της Σιεντζικούβνα (17), το δικαστήριο την καταδίκασε σε θάνατο. Ο πρόεδρος της Λαϊκής Δημοκρατίας της Πολωνίας, Μπολέσουαφ Μπιέρουτ αρνήθηκε να της δώσει τη χάρη (το αίτημα υποβλήθηκε από τον δημόσιο συνήγορο της Σιεντζικούβνα, το οποίο η ίδια η κρατούμενη αρνήθηκε να υπογράψει). Η Σιεντζικούβνα εκτελέστηκε (μαζί με τον Φέλικς Σελμανόβιτς, του οποίου το ψευδώνυμο ήταν το «Ζαγκόντσικ»), έξι ημέρες πριν από τα 18α γενέθλιά της, στις 28 Αυγούστου 1946, σε μια φυλακή του Γκντανσκ.
Μέρες πριν από την εκτέλεση, μια μυστική επιστολή της Ίνκα βγήκε λαθραία από τη φυλακή, όπου έγραφε: «Πες στη γιαγιά μου, σε παρακαλώ, ότι έπραξα σωστά». αριστερά|μικρογραφία|200x200εσ| Τάφος της Σιεντζικούβνα στο Γκντανσκ, Πολωνία Τα τελευταία λεπτά της ζωής της είναι γνωστά από τη μαρτυρία του πατήρ Μάριαν Προύσακ, του ιερέα-εφημέριου που καλέστηκε να δώσει στην «Ίνκα» και στον «Ζαγκόντσικ» τις τελευταίες ιεροτελεστίες. Σύμφωνα με τον Προύσακ και οι δύο κρατούμενοι ήταν ήρεμοι πριν από την εκτέλεσή τους. Η Σιεντζικούβνα, αφού πήρε το Μυστήριο της Μετανοίας, ζήτησε από τον ιερέα να ενημερώσει την οικογένειά της για τον θάνατό της και του έδωσε τη διεύθυνσή τους. Στη συνέχεια, οι δυο τους εκτελέστηκαν στο υπόγειο της φυλακής, δεμένοι σε ξύλινους πασσάλους. Και οι δύο αρνήθηκαν να τους δέσουν τα μάτια. Όταν ο εισαγγελέας έδωσε εντολή να πυροβολήσει το εκτελεστικό απόσπασμα και οι δύο κρατούμενοι φώναξαν ταυτόχρονα (στα πολωνικά) «Ζήτω η Πολωνία!». Παρέμεινε ζωντανή και το δόθηκε η χαριστική βολή από τον Φραντσίσεκ Σαβίτσκι (άλλα μέλη του εκτελεστικού αποσπάσματος αρνήθηκαν να το κάνουν).
Μεταγενέστερα γεγονότα
δεξιά|μικρογραφία|200x200εσ| Αναμνηστική πλακέτα για τους στρατιώτες του Εσωτερικού Στρατού στη Βασιλική του Γκντανσκ Ο πατήρ Προύσακ μετέδωσε την είδηση του θανάτου της Σιεντζικούβνα στην οικογένειά της, αν και το είχαν ήδη μάθει μέσω άλλων πηγών. Χωρίς γνώση του, ήταν υπό παρακολούθηση από το Υπουργείο Ασφάλειας και το 1949 κατηγορήθηκε για «κατασκοπεία» επειδή ενημέρωσε την οικογένεια της Σιεντζικούβνα για τον θάνατό της. Μόνο για αυτό πέρασε τρεισήμισι χρόνια στη φυλακή. Μετά την πτώση του κομμουνισμού στην Πολωνία, ο βασικός σταλινικός εισαγγελέας στη δίκη της Σιεντζικούβνα που ζήτησε τη θανατική ποινή, ο Βάτσουαφ Κσιζανόφσκι, δικάστηκε δύο φορές με την κατηγορία της δικαστικής δολοφονίας (το 1993 και το 2001). Ωστόσο, και τις δύο φορές κρίθηκε αθώος για τις κατηγορίες (Ο Κσιζανόφσκι υποστήριξε ότι είχε εμπλακεί μόνο οριακά στην υπόθεση).
Βραβεία και αναγνώριση
Την Εθνική Ημέρα Ανεξαρτησίας της Πολωνίας (11 Νοεμβρίου) το 2006, ο Πρόεδρος Λεχ Κατσίνσκι απένειμε μεταθανάτια στη Ντανούτα Σιεντζικούβνα το Σταυρό του Διοικητή του Τάγματος της Αναγέννησης της Πολωνίας.
Το 2017, η Εθνική Τράπεζα της Πολωνίας (NBP) εισήγαγε ένα αναμνηστικό νόμισμα των 10 ζλότι, ως μέρος της σειράς «Καταραμένοι Στρατιώτες», προς τιμήν της Ντανούτα Σιεντζικούβνα.
Ταινίες
Τον Ιανουάριο του 2007, μια ταινία για τις τελευταίες μέρες της Σιεντζικούβνα, Inka 1946. Το Ja jedna zginę, με την ηθοποιό Καρολίνα Κομίνεκ-Σκουρατόβιτς στον ομώνυμο ρόλο, κυκλοφόρησε από την Teleplay.
Το 2015, το κανάλι TVP παρήγαγε την ταινία ντοκιμαντέρ Inka. Zachowałam się jak trzeba, σε σκηνοθεσία Αρκάντιους Γκοουεμπιέφσκι, απεικονίζοντας τη ζωή της Ντανούτα Σιεντζικούβνα.
Μουσική
Το 2012, ο Πολωνός καλλιτέχνης της χιπ χοπ, Tadek, κυκλοφόρησε το σινγκλ «Inka» στο άλμπουμ του Niewygodna prawda («Άβολη αλήθεια») για να αποτίσει φόρο τιμής στη μνήμη της Ντανούτα Σιεντζικούβνα.
Το 2013, το Panny wyklęte, ένα μουσικό έργο του Ντάριους Μαλεγιόνεκ σε συνεργασία με Πολωνούς τραγουδιστές, όπως η Μαρίκα, η Νατάλια Πσίμπις και η Χαλίνα Μλίνκοβα, αφιερωμένο στη συμβολή των γυναικών μελών του αντικομμουνιστικού κινήματος, περιελάμβανε τα σινγκλ «Walczyk» και «Jedna chwila», αφιερωμένα στη Ντανούτα Σιεντζικούβνα.
Θέατρο
Το 2000, ο Τόμας Α. Ζακ, εργαζόμενος στο Θέατρο Nie Teraz, σκηνοθέτησε ένα θεατρικό έργο με τίτλο Na etapie, αφιερωμένο στη ζωή της Ντανούτα Σιεντζικούβνα.
Ποίηση
Ένα ποίημα με τίτλο «Inka» εμφανίζεται στο ποιητικό βιβλίο του 2011 της Καταζίνα Μπεντνάρσκα, Ars Lublinica.
Εξωτερικοί σύνδεσμοι
Κατηγορία:Πολωνές στρατιώτες Κατηγορία:Πολωνές νοσηλεύτριες Κατηγορία:Καταραμένοι στρατιώτες Κατηγορία:Μέλη του Πολωνικού Εσωτερικού Στρατού Κατηγορία:Παιδιά στρατιώτες στο Β΄ Παγκόσμιο Πόλεμο Κατηγορία:Γυναίκες στον Β' Παγκόσμιο Πόλεμο Κατηγορία:Διοικητές του Τάγματος της Αναγέννησης της Πολωνίας
Κρις Γουόρεν (καλαθοσφαιριστής, γεννηθείς το 1988)
Πρώιμη ζωή
Ο Γουόρεν γεννήθηκε στο Ορλάντο της Φλόριντα και αποφοίτησε από το γυμνάσιο Ντόκτορ Φίλιπς στο Ορλάντο.
Κολεγιακή πορεία
Ο Γουόρεν φοίτησε στο Πανεπιστήμιο του Μισισιπή από το 2007, μέχρι την αποφοίτησή του το 2011. Έπαιξε για την ομάδα καλαθοσφαίρισης των Όλε Μις Ρέμπελς και ξεκίνησε ως βασικός στα 114 από τα 115 παιχνίδια του στα οποία έπαιξε για τους Ρέμπελς. Το μόνο παιχνίδι που δεν ξεκίνησε ήταν την Ημέρα των Ανωτέρων, κατά τη διάρκεια της πρωτοετούς χρονιάς του. Παρά το μικρό ανάστημά του, ο Γουόρεν διέπρεψε με τους Ρέμπελς, με την ταχύτητά του γύρω από το γήπεδο και το εξωτερικό του παιχνίδι να προβληματίζει τους αντιπάλους του στα τέσσερα χρόνια που συμμετείχε στο κολεγιακό μπάσκετ.
Ο κατάλογος των επιτευγμάτων του Γουόρεν ενώ έπαιζε για τους Όλε Μις στην Νοτιοανατολική Διάσκεψη (SEC) είχε ως εξής:
Επαγγελματική σταδιοδρομία
Μετά την αποφοίτησή του από τους Όλε Μις, ο Γουόρεν υπέγραψε ως εισαγωγικός παίκτης για τους Αντελαΐντ 36ερς της περιόδου 2011–12 του Αυστραλιανού <a href="./Σεζόν NBL 2011-12" rel="mw:WikiLink" data-linkid="223" data-cx="{&quot;adapted&quot;:false,&quot;sourceTitle&quot;:{&quot;title&quot;:&quot;2011–12 NBL season&quot;,&quot;pageprops&quot;:{&quot;wikibase_item&quot;:&quot;Q4623944&quot;},&quot;pagelanguage&quot;:&quot;en&quot;},&quot;targetFrom&quot;:&quot;mt&quot;}" class="mw-redirect cx-link" id="mwOw" title="Σεζόν NBL 2011-12">NBL</a>. Μετά από μία σειρά αποτυχημένων εισαγωγικών γκαρντ τις προηγούμενες χρονιές, ο Γουόρεν ήταν ένα καλό εύρημα για τους αγωνιζόμενους 36ερς. Με την Αδελαΐδα να τερματίζει στην 9η θέση στο Αυστραλιανό NBL, ο Γουόρεν έπαιξε σε 28 παιχνίδια με την ομάδα και είχε μέσο όρο 14,2 πόντους, 3,2 ασίστ, 2,3 ριμπάουντ και 0,8 κλεψίματα ανά παιχνίδι, σε 31,5 λεπτά ανά αγώνα. Με 14,2 πόντους ανά παιχνίδι μέσο όρο πόντων, ήταν δεύτερος για τους 36ερς στο σκοράρισμα, πίσω από τον σέντερ Ντάνιελ Τζόνσον.
Στις 18 Σεπτεμβρίου 2012, ο Γουόρεν υπέγραψε με την ΖΣΦ Ναντέρ για τη χρονιά 2012–13. Ήταν πρωταθλητής Γαλλίας με τη Ναντέρ, κατακτώντας την περίοδο 2012–13 της 1ης Γαλλίας.
Στις 9 Ιουλίου 2013, ο Γουόρεν υπέγραψε μονοετές συμβόλαιο με την τουρκική Ουσάκ Σπορτίφ. Στις 10 Ιουνίου 2014, υπέγραψε ξανά με την Ουσάκ για έναν ακόμη χρόνο.
Στις 8 Αυγούστου 2015, ο Γουόρεν υπέγραψε με την ΑΕΚ. Στις 27 Νοεμβρίου 2015 χώρισε τους δρόμους του με την ΑΕΚ. Στη συνέχεια υπέγραψε με την τουρκική Γεσιλγκιρεσούν Μπελεντίγε για το υπόλοιπο της περιόδου 2015-16 της 1ης Τουρκίας.
Στις 3 Αυγούστου 2016, ο Γουόρεν επέστρεψε στη Ναντέρ για τη χρονιά 2016–17.
Στις 29 Ιουνίου 2017, ο Γουόρεν υπέγραψε με την τουρκική Μπαχτσεσεχίρ Κολεζί.
Στις 10 Ιουλίου 2019, ο Γουόρεν υπέγραψε με την ΟΓΜ Όρμανσπορ για τη χρονιά 2019–20.
Στις 29 Μαΐου 2020, υπέγραψε και επέστρεψε για τρίτη φορά στη Ναντέρ 92 της 1ης Γαλλίας.
Εξωτερικοί σύνδεσμοι
Κατηγορία:Καλαθοσφαιριστές Ουσάκ Σπόρτιφ Κατηγορία:Πόιντ γκαρντ Κατηγορία:Καλαθοσφαιριστές Ναντέρ 92 Κατηγορία:Καλαθοσφαιριστές Άισμπερεν Μπρεμερχάφεν Κατηγορία:Καλαθοσφαιριστές Μπαχτσεσεχίρ Κολέζι Σ.Κ. Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ Κατηγορία:Σελίδες με μη επιθεωρημένες μεταφράσεις
Ινστιτούτο Χρηματοοικονομικού Αλφαβητισμού
Το Ινστιτούτο Χρηματοοικονομικού Αλφαβητισμού, το οποίο ιδρύθηκε (επισήμως) στην Αθήνα το 2016 από τον Νικόλαο Δ. Φίλιππα, Καθηγητή Χρηματοοικονομικής του Πανεπιστημίου Πειραιώς, αποτελεί την πρώτη αστική μη κερδοσκοπική εταιρεία στην Ελλάδα που στοχεύει στην διάδοση της χρηματοοικονομικής γνώσης και στην καταπολέμηση του χρηματοοικονομικού αναλφαβητισμού.
Σκοποί και στόχοι του Ινστιτούτου
Σύμφωνα με το Ινστιτούτο Χρηματοοικονομικού Αλφαβητισμού, ο βασικότερος μακροπρόθεσμος στόχος του είναι η δημιουργία μιας νέας γενιάς ενημερωμένων και χρηματοοικονομικά υπεύθυνων πολιτών. Όραμα και προτεραιότητα του Ινστιτούτου αποτελεί η εθνική και διεθνής αναγνώριση της σημασίας του Χρηματοοικονομικού Αλφαβητισμού (ο οποίος αναφέρεται και ως Οικονομικός Αλφαβητισμός), τα οποία εκπληρώνει παρεμβαίνοντας, προωθώντας και προτείνοντας καινοτόμες ιδέες και λύσεις στους υπεύθυνους χάραξης πολιτικής.
Ενδεικτικές δράσεις του Ινστιτούτου
Από το 2016 και έπειτα, το Ινστιτούτο έχει αναλάβει πολλαπλές δράσεις για την ανάδειξη της αξίας της χρηματοοικονομικής εκπαίδευσης στη ζωή των πολιτών, διοργανώνοντας ειδικές ενημερωτικές εκδηλώσεις σε όλες τις βαθμίδες του ελληνικού εκπαιδευτικού συστήματος, πραγματοποιώντας διαρκή επιστημονική έρευνα, δημιουργώντας υψηλής ποιότητας σύγχρονο εκπαιδευτικό υλικό και κτίζοντας ισχυρές εγχώριες και διεθνείς συνεργασίες (αναφέρονται μεταξύ άλλων η Ευρωπαϊκή Τράπεζα Επενδύσεων, το Πανεπιστήμιο της Γλασκώβης, η Τράπεζα της Ελλάδος, το Πανεπιστήμιο Πειραιώς, ο Οργανισμός Οικονομικής Συνεργασίας και Ανάπτυξης καθώς και το Χρηματιστήριο Αξιών Αθηνών).
Μεταξύ των μεγαλυτέρων δράσεών του, χαρακτηριστικά αναφέρεται η διοργάνωση του 1ου, 2ου και 3ου Διεθνούς Συνεδρίου Χρηματοοικονομικού Αλφαβητισμού στην Ελλάδα κατά τον μήνα Απρίλιο (τον μήνα που είναι αφιερωμένος διεθνώς στον Χρηματοοικονομικό Αλφαβητισμό) επί τρία συναπτά έτη, δηλαδή το 2017, το 2018 και το 2019 , στο Χρηματιστήριο Αξιών Αθηνών. Το 2021, το Συνέδριο πραγματοποιήθηκε διαδικτυακά μέσω μιας ειδικής πλατφόρμας του Χρηματιστηρίου Αξιών Αθηνών.
Το Ινστιτούτο έχει παράλληλα εκδώσει και μια σειρά βιβλίων χρηματοοικονομικού αλφαβητισμού για παιδιά με τίτλους «Αποταμιεύοντας για το μέλλον!» (2015), «Προγραμματίζοντας για το μέλλον!» (2017) και «Τα χρήματα δεν φυτρώνουν στα δέντρα!» (2019) , ως μέρος μιας σειράς βιβλίων που υπογραμμίζει την σημασία του χρηματοοικονομικού αλφαβητισμού μεταξύ των παιδιών και των νέων στην Ελλάδα. Σύμφωνα με τον συγγραφέα των βιβλίων, Καθηγητή Χρηματοοικονομικής Νικόλαο Δ. Φίλιππα, το βιβλίο «Τα χρήματα δεν φυτρώνουν στα δέντρα!» αποτελεί το πρώτο βιβλίο χρηματοοικονομικής ενδυνάμωσης και εκπαίδευσης για παιδιά, όχι μόνο στην Ελλάδα, αλλά σε ολόκληρη την Ευρώπη.
Στις 2 Απριλίου 2021, οι συνεχείς προσπάθειες του Ινστιτούτου για την προώθηση του χρηματοοικονομικού αλφαβητισμού τόσο στο εσωτερικό όσο και διεθνώς, αναγνωρίστηκαν περαιτέρω και το Ινστιτούτο έλαβε τον τίτλο του Συνδεδεμένου Μέλους (Affiliated Member) του Διεθνούς Δικτύου του ΟΟΣΑ για την Χρηματοοικονομική Εκπαίδευση (OECD-INFE).
Στις αρχές Οκτωβρίου του 2021, το Ινστιτούτο εγκαινίασε έναν ειδικό μικρο-ιστοτόπο ως μέρος της κύριας ιστοσελίδας του, το «Πρόγραμμα @ξία», αφιερωμένο στα παιδιά της πρωτοβάθμιας εκπαίδευσης.
Εξωτερικοί σύνδεσμοι
]
Κατηγορία:Ινστιτούτα
Σφιεντσόνκα
μικρογραφία|275x275εσ| Ευλογία φαγητού τον 19ο αιώνα, από τον [[Μίχαου Ελβίρο Αντριόλι. ]] Η Σφιεντσόνκα (πολωνικά: Święconka, ), που σημαίνει «ευλογία των πασχαλινών καλαθιών», είναι μία από τις πιο μακροχρόνιες και αγαπημένες πολωνικές παραδόσεις το Μεγάλο Σάββατο. Με ρίζες που χρονολογούνται από την πρώιμη ιστορία της Πολωνίας, παρατηρείται επίσης από τους απόδημους Πολωνούς στις Ηνωμένες Πολιτείες, τον Καναδά, το Ηνωμένο Βασίλειο, την Ιρλανδία και άλλες πολωνικές κοινότητες.
Σύγχρονοι καιροί
αριστερά|μικρογραφία| Ένα τυπικό καλάθι «Σφιεντσόνκα» της πολωνικής παράδοσης του Μεγάλου Σαββάτου. Καλάθια που περιέχουν δείγμα πασχαλινών φαγητών φέρονται στην εκκλησία για να ευλογηθούν το Μεγάλο Σάββατο. Το καλάθι είναι παραδοσιακά επενδεδυμένο με λευκό λινό ή δαντέλα και είναι διακοσμημένο με κλαδάκια από πυξό, το τυπικό πασχαλινό αειθαλές. Οι Πολωνοί υπερηφανεύονται για την προετοιμασία ενός διακοσμημένου και καλαίσθητου καλαθιού με ευδιάκριτα λινά, κεντημένα για την περίσταση με πυξό και κορδέλα πλεγμένα στη λαβή. Η παρατήρηση της δημιουργικότητας άλλων ενορίτων είναι μία από τις ιδιαίτερες χαρές της εκδήλωσης.
Ενώ σε ορισμένες παλαιότερες ή αγροτικές κοινότητες, ο ιερέας επισκέπτεται τα σπίτια για να ευλογήσει τα τρόφιμα, η συντριπτική πλειονότητα των Πολωνών επισκέπτονται την εκκλησία το Μεγάλο Σάββατο, όπου προσεύχονται στον Τάφο του Κυρίου (τον δέκατο τέταρτο και τελευταίο Σταθμό του Σταυρού). Η Ευλογία του Φαγητού είναι, ωστόσο, μία εορταστική περίσταση. Οι τριμερείς προσευχές ευλογίας αφορούν συγκεκριμένα τα διάφορα περιεχόμενα των καλαθιών, με ειδικές προσευχές για τα κρέατα, τα αυγά, τα κέικ και τα ψωμιά. Ο ιερέας ή ο διάκονος ψεκάζει τα καλάθια με αγιασμό. μικρογραφία| Σύγχρονη τελετή στην Πολωνία. Οι πιο παραδοσιακές πολωνικές εκκλησίες χρησιμοποιούν μία αχυρένια βούρτσα για να ραντίσουν το νερό. Άλλοι χρησιμοποιούν το πιο σύγχρονο μεταλλικό ραβδί αγιασμού. Σε ορισμένες ενορίες, τα καλάθια παρατάσσονται σε μεγάλα τραπέζια. Σε άλλες, οι ενορίτες μετακινούνται στο μπροστινό μέρος του βωμού μεταφέροντας τα καλάθια τους, σαν να ήταν σε γραμμή Κοινωνίας. Παλαιότερες γενιές Πολωνών Αμερικανών, που κατάγονται από μετανάστες στις αρχές του 19ου αιώνα, τείνουν να ευλογούν ολόκληρες ποσότητες γεύματος, που συχνά μεταφέρονται σε αίθουσες εκκλησιών ή καφετέριες σε μεγάλα καλάθια και καλάθια για πικνίκ.
Τα τρόφιμα στα καλάθια έχουν συμβολική σημασία:
Το φαγητό που ευλογήθηκε στην εκκλησία παραμένει ανέγγιχτο σύμφωνα με τις τοπικές παραδόσεις μέχρι το Σάββατο το απόγευμα ή το πρωί της Κυριακής.
Παραπομπές
Κατηγορία:Μεγάλη Εβδομάδα Κατηγορία:Πασχαλινές παραδόσεις στην Πολωνία Κατηγορία:Πολωνικές παραδόσεις
Διαφθορά στην Αυστρία
Η Αυστρία διαθέτει ένα καλά αναπτυγμένο θεσμικό και νομικό σύστημα και οι περισσότερες υποθέσεις διαφθοράς διερευνούνται από μια κοινοβουλευτική επιτροπή και προωθούνται προς επίλυση στη δικαστική εξουσία. Ωστόσο, υπάρχουν αρκετές σημαντικές υποθέσεις διαφθοράς που έλαβαν χώρα την περασμένη δεκαετία, στις οποίες συμμετείχαν τοπικοί και περιφερειακοί υπάλληλοι, υψηλόβαθμοι δημόσιοι υπάλληλοι, η κεντρική κυβέρνηση και, σε μία περίπτωση, ο πρώην καγκελάριος.
Ο δείκτης αντίληψης διαφθοράς του 2017 της Διεθνής Διαφάνειας κατατάσσει την Αυστρία στην 16η θέση ανάμεσα σε 180 χώρες.
Έκταση
Σύμφωνα με διάφορες πηγές, η διαφθορά δεν θεωρείται πρόβλημα για την επιχειρηματική δραστηριότητα στην Αυστρία. Σύμφωνα με Έκθεση για το Επενδυτικό Κλίμα το 2013, από το Υπουργείο Εξωτερικών των ΗΠΑ, η διαφθορά δεν θεωρείται σοβαρό πρόβλημα που εμποδίζει την επιχειρηματικότητα στη χώρα. Στην έκθεση για την παγκόσμια ανταγωνιστικότητα του Παγκόσμιου Οικονομικού Φόρουμ για την περίοδο 2013-2014 σημειώνεται ότι είναι ασυνήθιστο οι επιχειρήσεις να πραγματοποιούν παράτυπες πληρωμές ή δωροδοκίες που να συνδέονται με τις εισαγωγές και τις εξαγωγές, τις επιχειρήσεις κοινής ωφέλειας, τις ετήσιες πληρωμές φόρων και την ανάθεση δημόσιων συμβάσεων και αδειών. Επιπλέον, η διαφθορά κατατάσσεται ως ο δωδέκατος πιο προβληματικός παράγοντας για το επιχειρείν στην Αυστρία.
Σύμφωνα με την Παγκόσμια Έκθεση Ανταγωνιστικότητας του 2013-2014, η ευνοϊκή μεταχείριση μεταξύ των κυβερνητικών αξιωματούχων έναντι κάποιων εταιρειών και ατόμων αποτελεί ανταγωνιστικό μειονέκτημα για τη χώρα. Επίσης, σύμφωνα με την έρευνα πάνω στον Εντοπισμό και τη Μείωση της Διαφθοράς στις Δημόσιες Συμβάσεις στην ΕΕ, το 2013, οι υπάλληλοι που συμμετείχαν στις δημόσιες συμβάσεις στερούνταν αποτελεσματικού ελέγχου διαφθοράς.
Εξωτερικοί σύνδεσμοι
Κατηγορία:Διαφθορά στην Ευρώπη
Νικ Νόλτε
Ο Νικ Νόλτε (Nick Nolte, 8 Φεβρουαρίου 1941) είναι Αμερικανός ηθοποιός, παραγωγός, συγγραφέας και πρώην μοντέλο.
Βιογραφία
Το 1991 πρωταγωνίστησε στην ταινία Ο πρίγκιπας της παλίρροιας και κέρδισε Χρυσή Σφαίρα Α' Ανδρικού Ρόλου. Το 1997 έπαιξε στην ταινία Affliction και προτάθηκε για Όσκαρ και Χρυσή Σφαίρα Α' Ανδρικού Ρόλου.
Έχει εμφανιστεί στις ταινίες: Warrior, Παρίσι, σ' Αγαπώ και North Dallas Forty. Επίσης, έχει δώσει τη φωνή του σε ταινίες όπως: Νώε και Σαν το σκύλο με τη γάτα 2: Η εκδίκηση της Κίτι Γκαλόρ.
Προσωπική ζωή
Ο Νόλτε είχε σχέση με την Ντέμπρα Γουίνγκερ και τη Βίκυ Λιούις. Έχει δύο παιδιά, τον Μπρόλι (1986) και τη Σόφι (2007), με τη σύζυγό του Κλίτι Λέιν.
Παραπομπές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Αμερικανοί παραγωγοί ταινιών Κατηγορία:Αμερικανοί μοντέλα Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες)
Ρούντι Ντούτσκε
Ο Ρούντι Ντούτσκε (Alfred Willi Rudolf „Rudi“ Dutschke, 7 Μαρτίου 1940 – 24 Δεκεμβρίου 1979) ήταν Γερμανός ακτιβιστής και ο κύριος εκπρόσωπος του γερμανικού φοιτητικού κινήματος τη δεκαετία του 1960.
Βιογραφία
Το 1966 νυμφεύθηκε την Γκρέτχεν Κλοτς, με την οποία έζησε μέχρι τον θάνατό του. Με την Κλοτς απέκτησε τρία παιδιά.
To απόγευμα της Μεγάλης Πέμπτης, 11 Απριλίου του 1968, στις 4.35 δέχθηκε τρεις σφαίρες. Στην κεντρική λεωφόρο του Δυτικού Βερολίνου Κούρφιρστενταμ, ένας ακροδεξιός ελαιοχρωματιστής ονόματι Γιόζεφ Έρβιν Μπάχμαν, τον πυροβόλησε δύο φορές στο κεφάλι και μία στο στήθος.
«Φοιτητές στα οδοφράγματα» ήταν ο εύγλωττος τίτλος του γερμανικού περιοδικού Der Spiegel δέκα μέρες αργότερα. «Η αχαλίνωτη δημαγωγική εκστρατεία της Γερουσίας του Βερολίνου και των εφημερίδων του Σπρίνγκερ μετέτρεψε σε ανυπεράσπιστα θύματα όσους βρίσκονται στην αντιπολίτευση», κατήγγειλε αμέσως μετά την απόπειρα δολοφονίας του Ντούτσκε η Σοσιαλιστική Φοιτητική Ένωση. Πριν περάσουν λίγες ώρες, πάνω από 5.000 φοιτητές επιτέθηκαν εναντίον των γραφείων του συγκροτήματος Τύπου του Σπρίνγκερ στο Δυτικό Βερολίνο και συγκρούστηκαν με την αστυνομία, σε αιματηρές οδομαχίες όλη τη νύχτα της 11 προς 12 Απριλίου. Την ίδια νύχτα, στο Μόναχο, χιλιάδες διαδηλωτές εισέβαλαν στα γραφεία της εφημερίδας Μπιλντ, ναυαρχίδας του συγκροτήματος Σπρίνγκερ με κυκλοφορία 4,5 εκατομμυρίων φύλλων ημερησίως, και αναστάτωσαν τα πάντα πριν ανακαταλάβει αργότερα τα γραφεία η αστυνομία. Στη Φραγκφούρτη, χιλιάδες νεαροί διαδηλωτές έστησαν οδοφράγματα για να εμποδίσουν την κυκλοφορία της Μπιλντ. Τα δεκάδες χιλιάδες φύλλα της Μπιλντ που κάλυψαν τους δρόμους του Βερολίνου κάτω από τα πόδια των οπλισμένων αστυνομικών, συμβόλιζαν το μίσος που έτρεφαν οι αριστεροί διαδηλωτές προς το ακραίο συντηρητικό συγκρότημα τύπου του Άξελ Σπρίνγκερ, ο οποίος έλεγχε το 50% του καθημερινού Τύπου και το 70% του κυριακάτικου. Οι διαδηλώσεις, πάντως, συνεχίστηκαν ασταμάτητα για αρκετές μέρες, μη εξαιρουμένης και της Κυριακής του Πάσχα, όπου στο Δυτικό Βερολίνο οι αστυνομικοί χρησιμοποίησαν ειδικά τεθωρακισμένα οχήματα με αντλίες νερού εναντίον των διαμαρτυρομένων.
Τη δεκαετία του 1970, ο Ρούντι Ντούτσκε αναθεώρησε τις απόψεις του περί ένοπλης πάλης και έκανε ιδεολογική στροφή προς την οικολογία και τα ριζοσπαστικά κινήματα: ήταν ένας από τους ιδρυτές του κόμματος των Πρασίνων.
Τα τραύματα από τον πυροβολισμό του 1968 τον ταλαιπώρησαν σε όλη την υπόλοιπη ζωή του, ώσπου το 1979 πέθανε στο μπάνιο κατά τη διάρκεια μιας επιληπτικής κρίσης.
To 2008 ένα μέρος της οδού Κοχστράσε (Kochstraße) στο Κρόιτσμπεργκ του Βερολίνου μετονομάστηκε στο όνομά του (Rudi-Dutschke-Straße).
Παραπομπές
Κατηγορία:Γερμανοί ακτιβιστές Κατηγορία:Ανατολικογερμανοί
Οντέντ Μπράντβαϊν
Ο Οντέντ Ντέιβιντ Μπράντβαϊν ( עודד דוד ברנדווין  ; γεννήθηκε στις 15 Φεβρουαρίου 1988) είναι Ισραηλινοπολωνός επαγγελματίας καλαθοσφαιριστής της Μακάμπι Τελ Αβίβ της Ευρωλίγκας και του Ισραηλινού Πρωταθλήματος.
Πρώιμη ζωή
Ο Μπράντβαϊν γεννήθηκε στο Πετάχ Τίκβα, έπαιξε για την ομάδα νέων της Μπνέι Χασαρόν. Ο Μπράντβαϊν έπαιξε επίσης για την ομάδα λυκείου του Χαγιοβέλ, στη Χερτσλιγιά και την οδήγησε στους τελικούς της πολιτείας το 2006
Πρώτα χρόνια (2006–2011)
Στις 21 Ιανουαρίου 2010, ο Μπράντβαϊν υπέγραψε με τη Χάποελ Άφουλα για το υπόλοιπο της αγωνιστικής περιόδου.
Πολωνία (2011–2014)
Στις 11 Σεπτεμβρίου 2011, ο Μπράντβαϊν υπέγραψε με την πολωνική ομάδα Κοτβίτσα Κολόμπζεγκ για τη χρονιά 2011–12. Ο Μπράντβαϊν έπαιξε 37 παιχνίδια για την Κοτβίτσα και είχε μέσο όρο 12,1 πόντους και 4 ασίστ ανά παιχνίδι.
Στις 26 Ιουνίου 2012, ο Μπράντβαϊν υπέγραψε με την Τσάρνι Σλούπσκ για την αγωνιστική περίοδο 2012–13. Στις 23 Δεκεμβρίου 2012, ο Μπράντβαϊν σημείωσε 31 πόντους, προσωπικό υψηλό του, πετυχαίνοντας 8 στα 13 σουτ εντός πεδιάς, μαζί με επτά ασίστ σε μία ήττα με 94-104 από την Τούροβ Ζγκόρζελετς. Ο Μπράντβαϊν βοήθησε την Σλουπσκ να φτάσει στα Πλέι Οφ του Πολωνικού Πρωταθλήματος του 2013 ως η έκτη καλύτερη ομάδα, αλλά τελικά αποκλείστηκε από τη Ζιελόνα Γκόρα στους Προημιτελικούς.
Στις 29 Ιουλίου 2013, ο Μπράντβαϊν υπέγραψε με την ΑΖΣ Κοσάλιν για τη χρονιά 2013–14.
Επιστροφή στο Ισραήλ (2014–σήμερα)
Στις 9 Μαΐου 2014, ο Μπράντβαϊν υπέγραψε διετές συμβόλαιο με τη βελγική ομάδα Λόιβεν Μπίαρς. Ωστόσο, δύο μήνες αργότερα, ο Μπράντβαϊν χώρισε τους δρόμους του με τη Λόιβεν λόγω οικονομικών προβλημάτων της ομάδας και υπέγραψε συμβόλαιο ενός έτους με τη Χάποελ Γκιλμπόα Γκαλίλ.
Ιρόνι Ναχαρίγια
Στις 2 Αυγούστου 2015, ο Μπράντβαϊν υπέγραψε με την Ιρόνι Ναχαρίγια για την αγωνιστική περίοδο 2015–16.
Χάποελ Τελ Αβίβ
Στις 11 Σεπτεμβρίου 2016, ο Μπράντβαϊν υπέγραψε συμβόλαιο δύο μηνών με τη Χάποελ Τελ Αβίβ ως κάλυψη τραυματισμών για τον Ραβίβ Λιμονάντ. Στις 10 Ιανουαρίου 2017, ο Μπράντβαϊν επέστρεψε στη Χάποελ Τελ Αβίβ, υπογράφοντας συμβόλαιο ενός μήνα.
Μακάμπι Ρισόν
Στις 9 Ιουλίου 2017, ο Μπράντβαϊν υπέγραψε διετής επέκταση συμβολαίου με την Ρισόν Λεζιόν. Ωστόσο, στις 28 Μαρτίου 2018, ο Μπράντβαϊν χώρισε τους δρόμους του με την Ρισόν Λεζιόν για να ενταχθεί στη Μακάμπι Χάιφα για το υπόλοιπο της αγωνιστικής περιόδου ως αντικαταστάτης του Γκούνι Ισραέλι.
Ιρόνι Νες Ζιόνα
Στις 30 Ιουλίου 2018, ο Μπράντβαϊν υπέγραψε με την Ιρόνι Νες Ζιόνα για τη χρονιά 2018-19. Σε 13 παιχνίδια στο FIBA Europe Cup που έπαιξε για τη Νες Ζιόνα, είχε 8 πόντους και 3,2 ασίστ κατά μέσο όρο ανά παιχνίδι.
Μακάμπι Ασντόντ
Στις 30 Ιουλίου 2019, ο Μπράντβαϊν υπέγραψε μονοετές συμβόλαιο με τη Μακάμπι Ασντόντ. Είχε μέσο όρο 4,9 πόντους και 1,7 ασίστ ανά αγώνα. Στις 6 Σεπτεμβρίου 2020, ο Μπράντβαϊν υπέγραψε με τη Χάποελ Χολόν.
Μακάμπι Τελ Αβίβ
Στις 16 Σεπτεμβρίου, ο Μπράντβαϊν έπαιξε ένα παιχνίδι προετοιμασίας με την Μακάμπι Τελ Αβίβ και αργότερα υπέγραψε συμβόλαιο 3 μηνών με την ομάδα.
Εθνική Ομάδα Ισραήλ
Ο Μπράντβαϊν ήταν μέλος των εθνικών ομάδων του Ισραήλ κάτω των 18 και κάτω των 20 ετών.
Προσωπική ζωή
Ο Μπράντβαϊν έχει επίσης πολωνικό διαβατήριο.
Εξωτερικοί σύνδεσμοι
Κατηγορία:Καλαθοσφαιριστές ΣΚΚ Κοτφίτσα Κοουόμπζεγκ Κατηγορία:Πόιντ γκαρντ Κατηγορία:Καλαθοσφαιριστές Μακάμπι Ρισόν ΛεΖιόν Κατηγορία:Καλαθοσφαιριστές Μακάμπι Χάιφα Κατηγορία:Καλαθοσφαιριστές Μακάμπι Ασντόντ Μ.Κ. Κατηγορία:Καλαθοσφαιριστές Ιρόνι Ναχαρίγια Κατηγορία:Καλαθοσφαιριστές Χαποέλ Τελ Αβίβ Μ.Κ. Κατηγορία:Καλαθοσφαιριστές Χάποελ Γκιλμπόα Γκαλίλ Κατηγορία:Καλαθοσφαιριστές Μπνέι Χερζλίγια Μπάσκετ Κατηγορία:Καλαθοσφαιριστές ΑΖΣ Κοσάλιν
Κατάλογος πρωθυπουργών της Μαυριτανίας
Ο Πρωθυπουργός της Μαυριτανίας είναι ο αρχηγός της κυβέρνησης της αφρικανικής χώρας. Διορίζεται από τον Πρόεδρο. Σε ορισμένες περιόδους στην ιστορία της χώρας, το αξίωμα το κατείχαν στρατιωτικοί. Ακολουθεί κατάλογος με τα πρόσωπα που υπηρέτησαν στο αξίωμα από τη σύσταση της θέσης το 1960 μέχρι σήμερα.
Εξωτερικοί σύνδεσμοι
Κατηγορία:Πολιτική της Μαυριτανίας
Πάγος Σύρου
Ο Πάγος είναι χωριό της Σύρου. Βρίσκεται στην ενδοχώρα του νησιού και απέχει 7 χιλιόμετρα από την πρωτεύουσα Ερμούπολη.
Το όνομά του το οφείλει στην λέξη "Μπάος" που σημαίνει πέρασμα. Στην περιοχή λειτουργουν σήμερα αρκετές επιχειρήσεις, ενώ εδρεύει και ποδοσφαιρική ομάδα, ο Α.Ο. Πάγου.
Ιστορικά γεγονότα
Η ιστορία του χωριού χρονολογείται από το 2.800 π.Χ., ενώ παρουσιάζονται σπουδαία δείγματα της ρωμαϊκής περιόδου. Η Κοινότητα Πάγου ιδρύθηκε στις αρχές του 20ου αιώνα.
Ο Πάγος θεωρείται καθαρά αγροτικός οικισμός (όπως όλοι οι οικισμοί που βρίσκονται στην ενδοχώρα του νησιού), με έυφορη γη, δενδρώδεις καλλιέργειες και αμπέλια. Ο Ολλανδός γεωπόνος Παύλος Κούπερ έφτασε στον Πάγο το 1963, ύστερα από επέμβαση της καθολικής εκκλησίας, με σκοπό να δώσει μία διαφορετική πνοή στην -ως τότε- καθηλωμένη αγροτική παραγωγή. Με τη βοήθειά του αναπτύχθηκε η θερμοκηπιακή καλλιέργεια στην περιοχή, η οποία στη συνέχεια επεκτάθηκε σταδιακά στην υπόλοιπη Σύρο. Στο κέντρο του οικισμού, υπάρχει σήμερα μαρμάρινο άγαλμα προς τιμήν του γεωπόνου.
Διοίκηση και πληθυσμός
Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στην περιοχή ζουν σήμερα 363 κάτοικοι. Η πορεία του πληθυσμού:
Εξωτερικοί σύνδεσμοι
Κατηγορία:Χωριά της Σύρου
Κοινότητα Πάγου
Με την εφαρμογή του προγράμματος Καποδίστριας, το 1999, καταργήθηκε και εντάχθηκε στον δήμο Άνω Σύρου, του οποίου αποτέλεσε δημοτικό διαμέρισμα.
Με την εφαρμογή του προγράμματος Καλλικράτης αποτελεί σήμερα κοινότητα (διαμέρισμα) του δήμου Σύρου - Ερμούπολης.